也門

也門共和國係西南亞國，喺阿拉伯海同埋紅海邊、阿曼同埋沙地阿拉伯之間。1990年5月由阿拉伯也門共和國同埋也門民主人民共和國併埋。面積52萬8千平方公里，劃分爲21個省同1個直轄市，人口2,980萬，絕大多數係阿拉伯人，官話係阿拉伯話，國教係伊斯蘭教。首都薩那人口295萬7千。

嗰度盛行分離主義，成日傳出恐怖襲擊事件，直接或間接令嗰度成為中東地區最窮同埋最危險嘅國之一。

2011年1月，可能係受到喺北非同埋西亞好多國發生嘅一系列民主運動影響，也門首都有幾千人參加抗議活動，反對當時嘅總統。薩利赫喺同年11月宣佈放棄總統權力。

2014年，胡塞組織同也門政府矛盾激化。2015年3月，總統領導嘅也門政府流亡沙特阿拉伯。同月沙特阿拉伯、阿聯酋等國組成聯軍介入也門問題，也門局勢升温。2022年2月，聯合國安理會通過第2624號決議，向胡塞組織實施武器禁運等制裁。